《彭南元明府招赴池亭野酌》
明代·戴记

草径萧萧带郭斜，小亭池畔半蒹葭。邀欢白苎风前曲，爱客青山雨后花。

远塞风尘催岁律，故人消息尽天涯。醉归晚度看流月，忽忆溪山上钓槎。

作者简介：戴记，字仪周，号梧台。东莞人。铣子。明世宗嘉靖四十四年（一五六五）进士，历官楚雄知府。有《游滇稿》。清道光《广东通志》卷二七九、民国《东莞县志》卷五八有传。